S-325/2012

Mál þetta, sem var dómtekið 31. f.m., er höfðað með ákæru lögreglustjórans á höfuðborgarsvæðinu útgefinni 24. apríl 2012 á hendur R-x-x G-x-x, kt. 000000-0000, Hamraborg 7 í Kópavogi og M-x-x J-x-x C-x-x, kt. 000000-0000, Sléttahrauni 27 í Hafnarfirði, fyrir eftirtalin brot framin í félagi:

I

Fyrir þjófnað, með því að hafa, aðfaranótt miðvikudagsins 27. apríl 2011, brotist inn á hárgreiðslustofuna Þemu að Reykjavíkurvegi 64 í Hafnarfirði, með því að spenna upp útidyrahurð og sparka upp millihurð, og stolið þaðan peningum úr sjóðsvél.

Þetta telst varða við 244. gr. almennra hegningarlaga nr. 19/1940.

II

Fyrir þjófnað, með því að hafa, aðfaranótt miðvikudagsins 27. apríl 2011, brotist inn á rakarastofuna Hárbeitt að Reykjavíkurvegi 68 í Hafnarfirði, með því að spenna upp útidyrahurð, og stolið þaðan um 5000 krónum úr sjóðsvél og 20.000 krónum úr skáp á kaffistofunni.

Þetta telst varða við 244. gr. almennra hegningarlaga nr. 19/1940.

III

Fyrir tilraun til þjófnaðar, með því að hafa, aðfaranótt miðvikudagsins 27. apríl 2011, brotist inn í Fiskbúðina að Lækjargötu 34d í Hafnarfirði, með því að spenna upp útidyrahurð, en farið á brott er þeir fundu ekkert fémætt.

Þetta telst varða við 244. gr. almennra hegningarlaga nr. 19/1940, sbr., 20. gr. sömu laga.

Á hendur ákærða R-kk-þgf fyrir eftirtalin brot:

IV

Fyrir fíkniefnalagabrot, með því að hafa, fimmtudaginn 4. maí 2011, á heimili sínu að Njálsgötu 60a í Reykjavík, haft í vörslum sínum 0,63 g af tóbaksblönduðu kannabisefni sem lögreglumenn fundu við leit.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

V

Fyrir hylmingu, með því að hafa, fimmtudaginn 10. mars 2011, að heimili sínu að Njálsgötu 60a í Reykjavík, haft í vörslum sínum 5 kjóla vitandi að um þýfi væri að ræða og þannig haldið mununum ólöglega fyrir eiganda þeirra en framangreindum munum, sem lögregla fann við húsleit, var stolið í innbroti sem átti sér stað stuttu áður í kvenfataverslunina Jojo Design að Rauðarárstíg 1 í Reykjavík.

Telst þetta varða við 1. mgr. 254. gr. almennra hegningarlaga nr. 19/1940.

VI

Fyrir tilraun til þjófnaðar, með því að hafa, sunnudaginn 1. maí 2011, brotist inn í fataverslunina Hjá Berthu að Laugavegi 84 í Reykjavík, með því að brjóta rúðu, og leitað eftir verðmætum en horfið á brott er lögregla kom á vettvang.

Þetta telst varða við 244. gr. almennra hegningarlaga nr. 19/1940, sbr., 20. gr. sömu laga.

VII

Fyrir fíkniefnalagabrot, með því að hafa, sunnudaginn 1. maí 2011, á heimili sínu að Njálsgötu 60a í Reykjavík, haft í vörslum sínum 0,45 g af maríhúana sem lögreglumenn fundu við leit.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Á hendur ákærða M-x-x:

VIII

Fyrir fíkniefnalagabrot, með því að hafa, miðvikudaginn 4. maí 2011, að Breiðuvík 23 í Reykjavík, haft í vörslum sínum 15,06 g af maríhúana, sem lögreglumenn fundu við leit.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og til greiðslu alls sakarkostnaðar. Þá er krafist upptöku á 0,63 g af tóbaksblönduðu kannabisefni og 15,51 g af maríhúana, sem lagt var hald í málunum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu játuðu brot sín skýlaust fyrir dóminum eins og þeim er lýst í ákæru. Þykir með játningu þeirra, sem á sér stoð í gögnum málsins, sannað að þeir hafi gerst sekir um þá háttsemi sem ákært er fyrir og eru brot þeirra réttilega heimfærð til refsiákvæða í ákærunni.

Ákærði R-x-x G-x-x er 30 ára. Hann hefur tvívegis gengist undir greiðslu sektar, annars vegar fyrir brot gegn lögum nr. 65/1974 um ávana- og fíkniefni og hins vegar fyrir ölvunarakstur. Refsing hans nú þykir með hliðjón 77. gr. almennra hegningarlaga og einnig í ljósi þess að brot samkvæmt liðum I, II og III í ákæru framdi hann í félagi við annan mann, sbr. 2. mgr. 70. gr. laganna, hæfilega ákveðin fangelsi í 5 mánuði. Rétt þykir að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Ákærði M-x-x J-x-x C-x-x er 27 ára. Hann hefur ekki áður sætt refsingu. Þykir refsing hans með vísan til sömu lagaákvæða og við eiga um meðákærða hæfilega ákveðin fangelsi í 3 mánuði og skal fullnusta hennar bundin skilorði svo sem nánar greinir í dómsorði.

Með vísan til 6. mgr. 5. gr. laga nr. 65/1974 um ávana- og fíkniefni er fallist á kröfu ákæruvalds um upptöku á 0,26 g af tóbaksblönduðu kannabisefni og 15,51 g af maríhúana sem lögregla lagði hald á, sbr. liðir IV, VII og VIII í ákæru.

Samkvæmt 1. mgr. 218. gr. laga nr. 88/2008 um meðferð sakamála verður ákærðu gert að greiða sakarkostnað svo sem í dómsorði greinir, en þar um liggja til grundvallar yfirlit um þau útgjöld sem hlotist hafa af málinu og teljast til sakarkostnaðar, sbr. 2. mgr. 217. gr. laganna.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði R-x-x G-x-x sæti fangelsi í 5 mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði M-x-x J-x-x C-x-x sæti fangelsi í 3 mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærðu sæti upptöku á 0,26 g af tóbaksblönduðu kannabisefni og 15,51 g af maríhúana.

Ákærði R-x-x greiði 100.391 krónu í sakarkostnað, þar af 12.550 krónur óskipt með ákærða M-x-x.

Þ-kk-nf I-kk-nf N-kk-nf